Akal manusia.
Mesin yang bijak.
Tambahan pula,
ia membolehkan anda mengikut panduan
dan membuka jalan anda untuk menjadi ketua kultus terhebat.
Tapi semua orang ada fikiran sendiri
yang jika tak dikawal dari awal,
boleh menyebabkan segalanya musnah dalam sekelip mata.
Jika awak nak kawal pengikut awak,
awak perlu pastikan mereka tak berfikir
sebab mereka akan persoalkan wanita yang dikurung
dan sebab awak suruh orang lain memuaskan nafsu awak.
Orang sinis menggelarkannya basuh otak,
tapi ketua kultus yang baik tahu nilai pendidikan yang kukuh.
Ia proses indoktrinasi
yang membentuk awak menjadi orang yang diperlukan kultus itu.
Ambil pengajaran daripada lelaki gagah ini.
Jaime Gomez iaitu ketua kultus paling seksi tahun 1980-an,
Buddhafield.
Buddhafield ialah kumpulan Zaman Baru
yang dipenuhi dengan pelakon, penari, model
dan orang-orang artistik yang cantik.
Selama lebih dua dekad,
Jaime menguasai hati, minda dan badan pengikutnya.
Membentuk mereka untuk berkhidmat kepada dia.
Jika awak boleh bogel depan tuan awak,
awak boleh bogel depan Tuhan.
Ikut langkah Jaime,
dan anda boleh buat pengikut anda sedar
kehadiran anda sebagai Tuhan
dan mereka akan lupakan segala-galanya.
3. UBAH PEMIKIRAN MEREKA JAIMES GOMEZ
Bagi 100 orang pengikutnya dalam Buddhafield,
Jaime Gomez yang dikenali sebagai Andreas,
ialah kebenaran sebenar.
Bunyinya tak masuk akal, tapi saya sanggup berkorban untuk dia.
Kami diyakinkan bahawa dia seorang yang penting.
Saya cintakan dia.
Saya cintakan dia hingga ke akhirnya.
Tapi sebelum anda belajar tentang penguasaan manipulasi Jaime,
mari kita belajar
tentang penglibatan awalnya dalam dunia ini.
FAKTA #1 JAIME INGIN MENJADI TERKENAL
Dia dilahirkan di Venezuela.
Dia datang ke Hollywood untuk jadi pelakon, penari dan semua itu.
Dia juga kagum dengan dirinya.
Tapi Hollywood tak rasa begitu.
Dia gagal jadi penari profesional,
gagal jadi pelakon.
Dia pernah buat pornografi, tapi gagal.
Macam mana seseorang boleh gagal dalam pornografi?
Seperti yang mereka kata, "Kalau awak tak boleh buat, ajar."
Akhirnya, dia jadi guru lakonan
di Florida.
Begitulah cara dia mula kumpulkan orang.
Kelas lakonannya menjadi kelas kerohanian.
FAKTA #2 - BUDDHAFIELD MERUPAKAN PERLINDUNGAN DARIPADA "DEKAD SAYA"
Kami berada di tengah-tengah Hollywood Barat.
Ramai orang hidup dengan gaya superfisial
dan mereka cuma pedulikan siapa akan jadi kekasih baru mereka
atau apa kerja yang seterusnya.
Dia memanfaatkan kedangkalan kehidupan seharian di Amerika.
Dia cakap benda yang bermakna bagi saya.
Kalau awak fikirkan masa lalu, awak akan rasa sedih.
Saya telah menjadi sebahagian daripada sesuatu yang lebih besar.
"Kita buat benda yang baik
dan kita semua melakukannya untuk menyokong kesedaran di dunia."
FAKTA #3 JAIME MENCIPTA KISAH ASAL YANG MENYEDIHKAN
Jaime cakap dia pernah jumpa seorang guru
dan tiba-tiba dia jadi sedar…
dan dia tahu dia perlu jadi seorang ketua
untuk meningkatkan kesedaran orang lain dan buat mereka semua sedar.
Tapi Jaime mungkin dah gunakan buku panduan ini sejak mula lagi.
Dia tak pernah ada guru.
Dia ada beg di kerusinya yang mempunyai banyak buku
dan dia akan keluarkannya dan berikan kami latihan.
Dia sedang lihat cara orang lain yang menjadi ketua kultus
supaya dia tahu cara untuk melakukannya.
Tapi pada pertengahan tahun 90-an,
Jaime akan menguasai semua pengikut-pengikutnya
yang berkeinginan untuk berkhidmat kepada permintaan guru mereka yang aneh.
Bagaimana nak ikut lelaki gagah ini
dan sempurnakan bab utama buku ini?
Ini langkah pertamanya.
TAKTIK TAWARKAN SESUATU YANG EKSKLUSIF
Laluan untuk menguasai sesuatu
bermula dengan memahami keinginan sasaran anda.
Kami nak tahu kebenaran di dunia.
Awak tak nak sertai kultus,
awak nak ubah diri awak menjadi lebih gembira
seperti apa yang awak bayangkan.
Tapi untuk ambil kesempatan ke atas janji itu,
anda perlu melakukannya tanpa rasa takut atau malu.
Kebanyakan ketua kultus ada sesuatu yang istimewa
yang cuma akan diberikan kepada orang-orang tertentu.
Jika ada di tempat lain, kenapa awak nak sertai mereka?
Bagi ahli Buddhafield,
Jaime menawarkan jalan terus kepada Tuhan melalui meditasi.
Dia laksana malaikat.
Dia rasa dia tahu segalanya.
Dia cakap macam dia tahu semuanya dan saya cuma span.
Dia kata dia "diselubungi oleh Tuhan,"
dan melalui meditasi, kami juga boleh jadi seperti dia.
Tapi ada orang takkan percaya tawaran eksklusif anda
sehingga mereka menyaksikannya.
Apabila Chris Johnston menyertai Buddhafield,
dia rasa dia tak serasi.
Semua orang kata, "Saya tersesat dalam cahaya itu."
Saya rasa, "Ada sesuatu yang tak kena. Saya tak nampak."
Jaime tahu jalan penyelesaiannya.
Dia menjemput pengikutnya untuk menerima peralihan tenaga
daripada dia,
proses yang digelarkan "Shakti."
Dia duduk di takhta dan berkata, "Tutup mata awak."
Kemudian dia tenyeh ibu jarinya ke dahi awak sekuat mungkin
dan semasa dia melakukannya, saya nampak cahaya.
Saya nampak cahaya.
Saya kata, "Ya Tuhan."
"Ya Tuhan. Inilah kebenaran sebenar."
Saya pun menyerah.
Selepas itu,
Chris sedar kuasa suci
yang Jaime gunakan untuk cahaya ajaibnya.
Dia ada lampu suluh kecil yang dia buka dan tutup
depan mata saya begini.
Setelah berbulan-bulan mendengar tentang cahaya dan kehebatan Jaime,
awak mesti nak percaya sebab semua orang bercakap tentangnya.
Shakti cuma pembuka selera.
Sajian utama dipanggil, "Pengetahuan."
Siapa nak Pengetahuan hari ini?
Pengetahuan.
Pengetahuan ialah pengalaman langsung dengan Tuhan,
Tuhan sendiri dan siapa tak mahukannya?
Pengetahuan terdiri daripada empat teknik meditasi tertentu.
Cahaya dan muzik.
Ia bunyi dalaman dan perkataan suci,
dan peralihan tenaga.
Saya dah terima.
Bagi saya, ia sangat kuat.
Saya rasa kagum.
Tapi kuasa sebenar Pengetahuan ialah sifat eksklusifnya.
Ada pengikut lama yang tak pernah menerimanya.
Kalau awak tak dapat Pengetahuan, awak fikir, "Saya belum bersedia."
Ia macam triathlon. "Saya tak bersedia, tak boleh bertanding."
"Perlu bersedia."
Kami bersedia untuk pengalaman yang lebih mendalam.
Kamu cuma boleh faham
apa maksud pendedahan Tuhan kepada kamu dalam bentuk yang tulen.
Akhirnya.
Apabila awak fikir awak dapat sesuatu,
awak mesti nak lebih,
jadi awak terus melabur.
Jadi ia sebahagian daripada permainan yang dimainkan ketua kultus.
Menawarkan janji yang unik dan istimewa
ialah cara yang mudah untuk dapat pengikut.
Sedia untuk buat mereka lebih kagum kepada anda?
Langkah seterusnya ada kelebihan yang menyeronokkan.
TAKTIK MINTA KHIDMAT
Untuk mengawal pengikut anda, anda perlu buat mereka gembira
dan berikan masa yang bermakna,
tapi bukan masa lapang.
Kalau awak nak pekerja yang baik, carilah bekas ahli kultus
sebab mereka dah biasa bekerja lama dan bekerja keras.
Sebab salah satu cara untuk mengawal minda pengikut anda
ialah mengawal tindakan mereka.
Ia merupakan kebenaran psikologi tentang manusia.
Semakin banyak masa dan usaha kita dalam melakukan sesuatu,
semakin berharga benda itu kepada kita.
Lebih sukar nak keluar dari situ.
Apabila anda mula
menjadikan kehendak anda sebagai kunci perkembangan rohani mereka,
hidup akan jadi lebih indah.
Dalam Buddhafield, ia digelarkan "khidmat."
Khidmat bermaksud pelbagai perkara.
Ada khidmat secara umum dan ada khidmat untuk tuan
yang merupakan bentuk khidmat paling tinggi.
Berkhidmat untuknya adalah seperti hadiah.
Macam, "Saya berkhidmat untuk Tuhan."
Sebahagian daripadanya ialah mendapatkan jawatan.
Semakin dekat awak dengan tuan,
semakin awak dihormati kerana awak berada berhampirannya.
Ia bermula dengan menanggalkan kasutnya dan membawa bukunya.
Tiba-tiba,
kami perlu bawa kerusi dia dan buat kerusi baru.
Dia tak buat apa-apa pun.
Disebabkan semua usaha pengikutnya,
Jaime hidup dalam kesenangan dan keseronokan.
Ia bermula dengan rutin awal paginya,
termasuk masa untuk bermeditasi atau apa saja yang dia nak.
Diikuti dengan urutan pertama Jaime.
Saya belajar buat urutan supaya saya boleh berkhidmat untuk dia,
sama macam orang lain.
Selepas itu dia akan bersiar-siar di kebunnya
yang dijaga oleh pengikutnya
yang akan menyediakan makanan organik.
Selepas memberikan beberapa sesi terapi peribadi,
dia akan bersenam…
urutan kedua,
dan makan malam organik ladang ke meja.
Apabila tiba masa untuk tidur,
pengikut Jaime juga akan menguruskannya
dengan membacakan cerita untuknya selama tiga jam tanpa henti.
Dia macam seorang maharaja.
Kami selalu sibuk dengan aktiviti yang merupakan antara kawalannya.
Kemudian ada bahagian kewangan.
Kalau dia nak kereta baru,
kami akan lihat siapa boleh derma.
Jika dia perlukan hiasan untuk tamannya,
ada derma khas untuk tujuan itu.
Itu dipanggil "duit khidmat". Awak berkhidmat untuk guru.
Perkhidmatan itu juga mempunyai beberapa bentuk yang luar biasa.
HOLLYWOOD
Pengikut Jaime berpindah dari Hollywood ke Austin, Texas.
Dan di sana,
guru itu menetapkan cita-cita barunya…
pembinaan tempat suci
untuk latihan kerohanian kegemarannya.
Dia antara penari pengasas untuk Oakland City Ballet.
Itu bentuk seni dia.
Dia nak teater baletnya sendiri.
Jadi pengikutnya merancang pembinaan,
dan membayar semua bil.
Mereka membeli tanah di Austin Barat dan membina teater itu sehingga siap.
Jaime tak malu berkongsi pendapat atau mengarahkan perubahan besar-besaran.
Jika ia berkaitan dengan memenuhi wawasan tuan mereka,
duit pengikutnya bukanlah penghalang
dan mereka sanggup lakukan apa saja.
Selepas teaternya siap,
Jaime meminta sesuatu yang lebih hebat.
Buat tarian lagi dan buat dengan betul.
Saya bukan peminat balet,
tapi dia minat,
jadi kami terpaksa belajar.
Ia suatu persembahan.
Saya seorang boleh buat silap.
Ia mengambil masa yang lama. Lima tahun.
Ia berkualiti dari segi pencahayaan,
muzik, kostum dan set.
Akhirnya rancangan itu dipersembahkan,
tapi kepada penonton tertentu saja.
Kami buat persembahan sekali saja
dan kami lakukannya
untuk ahli kumpulan kami atau orang yang terlibat.
Sayang sekali.
Anda sudah mendominasi masa
dan wang pengikut anda, jadi anda mesti rasa gembira.
Tapi anda masih belum mengawal fikiran mereka.
Bagaimana anda nak halang kemasukan pengaruh luar?
TAKTIK KEAKURAN PAKSAAN
Sebagai ketua,
memastikan fikiran mereka sama saja masih belum mencukupi.
Anda perlu buat lebih lagi.
Kultus menghancurkan keperibadian orang melalui penampilan visual.
Jika mereka pakai gaun yang sama,
dan mereka cukur atau potong rambut gaya yang sama,
itu merupakan cara untuk menghentikan pemikiran kritis
dan halang kami daripada mempersoalkan apa-apa.
Dan jika ada pengikut yang degil,
paksa mereka jadi macam orang lain seperti pakar pemanipulasi ini.
Ahli keluarga Manson
telah diajar untuk patuh kepada arahan dan perbuatan Charlie.
Apabila dia ukir X di kepalanya, mereka pun buat benda yang sama.
Pengikut program pemulihan dadah Charles Dederich yang menjadi kultus,
mempunyai gaya seragam yang tersendiri.
George Lucas mengupah beberapa ahli berlakon dalam filemnya,
THX 1138.
Sementara itu, ketua Heaven's Gate dan para pengikutnya
memakai jubah sami sebelum bertukar kepada jumpsut yang sepadan,
dan kasut sukan ketika mereka membunuh diri.
Dari segi menyeragamkan para pengikutnya,
Jaime bermula dari dapur.
Bentuk keakuran terbesar ialah diet kami.
Kami tak dibenarkan makan tenusu, gandum, khinzir, daging lembu.
Tiada kafein, alkohol dan juga gluten.
Mestilah tiada gula atau madu.
Dan awak akan dipinggirkan
jika awak makan coklat, semoga dijauhkan.
Saya juga akan rasa terkejut jika ada orang keju parmesan dengan salad.
Jaime lebih tegas dari segi mengawal rupa ahli kumpulannya.
Cuma satu standard kecantikan memadai.
Dia cuba ubah kami menjadi imejnya sendiri.
Orang lelaki terpaksa cukur dada mereka.
Dia tak suka bulu dada lelaki.
Kalau dia tak suka apa awak tulis,
awak perlu mengubahnya atau awak dimalukan.
Jika dia tak suka rambut awak,
"Rambut awak buruk. Simpan sampai panjang."
Apa salahnya mengharapkan kesempurnaan?
Jaime telah memberikan contoh yang menakjubkan.
Itu sebahagian daripada ajarannya. "Fikir dan jadi macam saya."
Dia sangat taasub dengan dirinya,
badannya, kesihatannya, pemakanannya.
Dia buat semuanya macam robot.
Dia melakukan tabiatnya macam satu ritual.
Apabila kerja keras tak cukup, ada rancangan B.
Dia suka pembedahan plastik.
Dia mula mendapatkan suntikan Botox,
banyak implan silikon dan sebagainya.
Dia juga harap pengikutnya akan ikut apa dia buat.
Mereka diajar untuk menghapuskan semua ketidaksempurnaan yang ada.
Mereka buat implan dagu,
implan pipi,
suntik bibir mereka.
Tapi apabila ia berkaitan dengannya,
dia tak mahu ambil risiko estetik,
jadi dia minta pengikutnya untuk bantu dia mencapai rupa yang ideal.
Dia akan suruh mereka cuba beberapa benda untuk lihat
jenis prosedurnya itu dan bagaimana rupa selepas mereka selesai.
Saya menyaksikan
ramai orang cantik melalui prosedur ini.
Apa lagi bentuk kesetiaan
selain seseorang yang sanggup pergi jauh untuk membantu awak nampak cantik?
Ganjaran keakuran juga bukan sekadar rupa fizikal.
Keakuran dan kelakuan berkumpulan mempunyai pengaruh yang kuat.
Apabila semua orang ikut kumpulan,
sukar nak jadi orang yang bersuara.
Awak hilang identiti diri,
awak hilang keyakinan diri
dan awak ada identiti baru
iaitu kultus dan ketua kultus itu
Dengan mengubah pengikut menjadi seperti anda,
anda telah berusaha untuk mengubah kewujudan mereka.
Tapi ada kuasa yang boleh pecahkan pegangan anda.
Bagaimana nak halang ancaman ini?
TAKTIK PUTUSKAN HUBUNGAN LAMA
Cuma ada ruang untuk satu bintang di galaksi pengikut anda.
Jika anda nak bertahan, pastikan andalah bintang itu.
Perkara paling penting dalam kultus ialah memusnahkan
identiti diri seseorang dan membinanya semula
dan itu bermaksud memutuskan hubungan sedia ada mereka
dengan orang di luar.
Seperti yang semua tahu,
jika anda nak memutuskan hubungan,
anda cuma perlu mengasingkan mereka.
Apabila ahli Peoples Temple tiba di Guyana,
Jim Jones mengasingkan mereka daripada orang luar
dengan merampas pasport
dan menyekat komunikasi dengan kawan dan keluarga di rumah.
Ketua Gereja Penyatuan Sun Myung Moon didakwa memaksa rekrut baru
menyertai kem indoktrinasi terpencil.
Mereka juga dipaksa menelefon
ahli keluarga dan tinggalkan kehidupan mereka.
Ahli Sekta Fundamentalis Mormon Warren Jeffs pula
terpaksa menjauhkan diri daripada saudara-mara yang keluar
dan tidak bercakap dengan mereka lagi.
Jaime memastikan pengikutnya
ada sebab untuk pisahkan diri mereka dari dunia luar,
termasuk orang tersayang.
Kami menggelarkan diri kami sebagai "teman suci".
Sama ada teman suci atau dunia orang mati. Pilihlah.
Dia bukan saja galakkan kami untuk berpisah,
tapi dia juga bantu kami berpisah.
Kami tak dibenarkan beritahu ibu bapa atau kawan-kawan
kerana dia kata mereka takkan faham.
Jika itu tak cukup untuk memutuskan hubungan mereka,
masih ada teknik ini…
Dia malukan orang di khalayak ramai.
"Mungkin awak tak nak kenal Tuhan."
"Mungkin awak tak serius nak jadi penyembah."
Untuk menjayakan taktik ini,
anda perlu jadi kejam.
Maknanya tiada pengecualian.
Dia tak benarkan saya jumpa ayah saya yang sakit.
Dia kata saya akan cipta karma jika saya jumpa dia
sebab saya sangat rapat dengan dia.
Saudara saya kata, "Awak akan menyesal."
Saya kata, "Tak. Saya tahu apa saya buat." Saya betul-betul yakin.
Bukan keluarga saja yang Jaime risaukan.
Semua pengikutnya tiada anak.
Dia kata, "Ini bukan tugas kamu di sini."
"Kamu datang untuk cari diri kamu. Sebab itu kamu datang."
Dia tak nak budak-budak mencuri perhatian daripadanya.
Semuanya mengganggu ibadah kami.
Itu alasan dia.
Selepas memutuskan hubungan pengikut anda,
halangan kepada kawalan anda akan jatuh satu persatu.
Tapi hati-hati,
ada masalah baru yang boleh timbul
dan memaksa anda menggunakan taktik paling hebat dalam buku ini.
TAKTIK PISAHKAN DAN KUASAI
Pengikut boleh jadi makhluk yang memerlukan.
Setelah mereka diasingkan,
mereka akan mula menjadi lebih rapat
dan itu satu masalah.
Walaupun kultus merupakan satu komuniti,
dalam komuniti itu
semua orang perlu dipisahkan.
Mereka perlu setia kepada ketua
dan bukan ahli atau kumpulan lain yang wujud dalam kumpulan itu.
Jaime ada cara tersendiri untuk pastikan pengikutnya ragu-ragu.
Dah lama dia menyempurnakannya.
Di Florida, dia mencari rezeki dengan hipnoterapi.
Ketika itu dia dikenali sebagai Michel Rostand,
salah satu nama samarannya.
Jaime menjadi ahli terapi kami semua.
Dia mula menemui saya untuk sesi terapi peribadi
yang dipanggil "pembersihan karma."
Sesi pembersihan itu merupakan ikatan seorang ke seorang.
Ia sangat istimewa. Dia boleh cakap apa saja yang dia nak.
Dia mengawal segalanya dari belakang pintu itu.
Seperti benda lain berkaitan Jaime Gomez, sesi itu mempunyai upacara yang hebat.
Awak akan duduk di kerusi dan dia duduk di kerusinya
iaitu kerusi yang dibuat khas.
Lampu agak malap.
Ada lampu, tapi sangat malap.
Jaime akan bermula dengan senaman santai.
"Turun tangga yang panjang."
"Sepuluh, sembilan" dan lain-lain.
Apabila pengikut mula rasa tenang,
Jaime mula menanyakan soalan…
dan merakam jawapannya.
Jaime mengenal pasti semua kelemahan pengikutnya,
daripada trauma lama sehingga masalah sekarang.
Apa pun yang mengganggu awak, awak mesti akan beritahu dia.
Sementara pengikutnya meluahkan perasaan,
Jaime mengumpulkan maklumat
dan mengenakan bayaran 100 dolar setiap sesi.
Tapi ganjaran sebenar ialah mempunyai maklumat.
Semua orang takut nak bersikap jujur
kerana awak tahu orang itu akan beritahu dia.
Awak tahu.
Mereka bocorkan rahsia satu sama lain untuk gembirakan guru.
Ada banyak drama,
tapi semuanya untuk kebaikan bersama.
Mereka perlu dipisahkan untuk dikawal.
Setelah mengikut bab ini,
pengikut anda mesti sudah dipisahkan, diasingkan dan mengikut cakap anda.
Jika anda tak berhati-hati,
sistem yang terbaik pun masih boleh rosak.
Bagaimana anda nak kuatkan program kawalan minda sebelum terlambat?
TAKTIK MONOPOLI SEMUA MAKLUMAT
Apabila anda mendalami kerjaya sebagai ketua kultus,
ada perkara akan jadi mudah.
Sebaik saja awak mencapai peringkat di mana minda pengikut awak
sudah tak berfungsi,
mereka akan jadi lebih mudah
untuk mempercayai apa saja yang awak katakan.
Tapi untuk kekalkan kuasa anda, anda tak boleh leka.
Satu orang boleh menanam idea yang akan tersebar.
Apabila mereka saling berbual, kebenaran akan muncul.
Untuk singkirkan masalah ini,
Jaime memastikan semua maklumat akan melaluinya.
Jaime sangat pandai mengatur
dan memberi maklumat tertentu kepada beberapa orang tertentu.
Dia pandai berahsia.
Tiada siapa tahu apa yang berlaku di sebalik pintunya.
Dia pasang dua pintu untuk privasi dan perlindungannya.
Tiada siapa tertanya sebab kami tak sangka ada perkara buruk berlaku.
Tapi satu hari pada tahun 2006,
satu e-mel mengejutkan dihantar kepada peti semua ahli.
Ia dihantar oleh salah seorang bekas ahli pangkat tinggi
yang keluar tanpa penjelasan.
Ia mengandungi satu senarai tuduhan dan bukti terhadap guru itu
yang mendakwa dia menipu tentang masa silamnya
dan latihan metafiziknya.
Dia dituduh mengelak membayar cukai
dan manipulasi emosi melampau
serta menjadi pemangsa seksual bersiri.
Kumpulan kami fikir dia membujang sebab itu imej yang ditunjukkan olehnya.
Tuduhan surat itu menjadikan keadaan di Buddhafield huru-hara.
Rahsia yang disembunyikan mula dikongsi bersama.
Saya terlibat dalam hubungan seksual dengan dia.
Ia berlaku selama 20 tahun dan kami langsung tak tahu.
Apabila saya cakap saya tak nak berasmara dengannya lagi,
dia cakap, "Mungkin awak tak perlu ada di sini.:
"Mungkin ini bukan untuk awak."
Macam ugutan untuk pengucilan.
Saya tak nak diusir sebab apa saya nak buat? Mana saya nak pergi?
Inilah jalan saya.
Orang lain juga turut tampil ke depan.
Dah lama dia rancang nak berasmara dengan saya. Dia yang cakap.
Ia bukan hubungan yang sihat.
Dia cuma memuaskan dirinya dan itulah khidmat saya.
Saya disuruh merahsiakannya.
Beberapa hari selepas e-mel itu dihantar,
Jaime mengumpulkan mereka dan menafikan semua tuduhan itu.
Tapi disebabkan rahsianya dah diketahui,
pegangan Jaime mula menjadi lemah.
Apabila kami sedar keseriusannya,
kami mula bercakap tentang perkara yang tak pernah kami bualkan.
Itu merupakan batasan saya.
Ia tentang memanipulasi orang di sekelilingnya
dan saya kata, "Sudahlah."
"Sudahlah."
Selepas lebih 20 tahun
menggunakan buku untuk mengawal minda dan memenuhi keinginannya,
tembok maklumat Jaime runtuh,
dan itu membolehkan pengikutnya sedar yang mereka sedang digunakan.
Tiada siapa pernah jumpa Tuhan.
Tiada siapa tamat belajar kecuali dia.
Kami ada kira-kira 120 ahli
dan dalam tempoh enam bulan,
kumpulan itu pun berpecah.
Tapi jika anda risau pengikut anda akan teruskan hidup dan lupakan anda,
jangan takut.
Mereka tinggalkan parut pada kita.
Macam mana saya nak percaya diri sendiri selepas mempercayainya seratus peratus?
Kempen kawalan minda yang berjaya boleh jadikan anda ketua yang hebat.
Tapi jika anda mahukan sesuatu yang bukan sekadar kemenangan moral,
anda perlu janjikan sesuatu yang lebih hebat daripada kebijaksanaan anda
dan buktikan yang anda boleh berikannya.
Saya kenal guru yang sesuai.
Kita diajar untuk menerima kematian dengan mudah,
tapi ada alternatif lain.
Terjemahan sari kata oleh Atikah Gazzali